Arendal
        
         (tettsted)
Store norske leksikon,Geografi,Norges geografi,Agder,Arendal
Arendal er et tettsted i kommunene Arendal og Grimstad i Agder. Tettstedet er ifølge SSBs definisjon 32 km², og har 44 400 innbyggere (2022); 86,0 prosent i Arendal, 14,0 prosent i Grimstad.
Arendal tettsted er administrasjonssenter i Arendal kommune. Tettstedet strekker seg nordøstover til Eydehavn og sørvestover til og med Fevik i Grimstad kommune. Fylkene Aust-Agder og Vest-Agder hadde fra 2016 felles fylkesmann med hovedsete i Arendal tettsted. De sluttet seg formelt sammen til Agder fylke fra 2020 med fylkesmannens administrasjon i Arendal og fylkeskommunens i Kristiansand. Kart  Les mer i Store norske leksikon Arendal